C 81/20
DA
Den Europæiske Unions Tidende
18.2.2022
Onsdag den 23. juni 2021
tjenesteydelser, herunder vand, sanitet og hygiejne, og uddannelses-, sundheds- og plejetjenester, hvilket bringer disse børns udvikling, fremtid og sundhed i alvorlig fare;
19. fremhæver, at konsekvenserne af udbruddet af covid-19-pandemien i uforholdsmæssig grad rammer de fattigste og de mest ugunstigt stillede, marginaliserede og ubeskyttede sociale grupper, herunder personer med fysiske og intellektuelle handicap, personer med kroniske lidelser, personer med mentale sundhedsproblemer og ældre, som allerede har begrænset eller ingen adgang til grundlæggende hygiejne og behandling af deres sundhedsbehov, og som er blevet endnu mere sårbare på grund af pandemien;
Flygtninge og fordrevne
20. opfordrer indtrængende Kommissionen til at tage hånd om flygtningenes, migranternes og de internt fordrevnes særlige behov ved at opretholde det vejledende princip om, at ingen må lades i stikken, og afstå fra at blokere humanitære hjælpearbejdere fra at have direkte kontakt med dem, de hjælper; minder med bekymring om, at flygtninge, migranter og internt fordrevne er blandt de mest sårbare befolkningsgrupper, der står over for denne sundhedskrise, da de ofte står over for mere usikre levevilkår og større hindringer for at få adgang til basale sundhedsydelser end lokalbefolkningen; understreger det absolutte behov for lige adgang til covid-19-behandlinger og andre sundhedstjenester og sikker­ hedsnetprogrammer for alle berørte personer uanset nationalitet, retlig status, oprindelse, køn, seksuel orientering, kønsidentitet eller andre karakteristika; understreger betydningen af at støtte flygtninge og internt fordrevne i at håndtere pandemiens uforholdsmæssige socioøkonomiske konsekvenser ved at styrke indkomststøtte og indkomstskabende aktiviteter ud over deres adgang til sikkerhed; understreger, at EU's politikker bør søge at støtte deres adgang til beskæftigelse, uddannelse og civil dokumentation; opfordrer indtrængende EU og medlemsstaterne til at skabe betingelser for, at børn og unge i flygtningelejre har adgang til uddannelse, herunder fjernundervisning, navnlig for grundlæggende læring;
Styrkelse af sundhedssektoren
21. understreger, at covid-19-udbruddet har forværret det vedvarende problem med lægemiddelmangel på verdensplan med akutte konsekvenser i udviklingslandene; understreger, at udviklingsbistand primært bør være dedikeret til at levere et »horisontalt«, universelt sygesikringssystem gennem en holistisk og rettighedsbaseret tilgang, hvilket bl.a. indebærer, at der tages fuldt hensyn til den flerdimensionale karakter af sundhed (med nær tilknytning til køn, fødevaresikkerhed og ernæring, vand og sanitet, uddannelse og fattigdom); opfordrer navnlig til en revision af foreslåede eller eksisterende strategier og partnerskaber med henblik på yderligere at styrke og støtte de offentlige sundhedssystemer i partnerlandene, navnlig med hensyn til beredskab over for pandemier og organisation og forvaltning af sundhedssystemer, herunder levering af universel sundhedspleje, vaccinationer, sundhedsovervågning og -information (herunder sygdomsovervågning), uddannelse, ansættelse og fastholdelse af sundhedspersonale, diagnostisk kapacitet og lægemiddelforsyning;
22. minder om, at styrkelsen af sundhedssystemerne ikke udelukkende bør tage hensyn til covid-19-pandemiens epidemiologiske virkninger for partnerlandene, men også bør tage hensyn til faktorer såsom behovet for at håndtere øget fejlernæring som følge af afbrydelse af fødevareforsyningskæderne eller de psykologiske virkninger af foranstaltninger til afbødning af covid-19-udbrud;
23. minder Kommissionen om, at EU's veletablerede partnerorganisationer såsom Den Globale Fond yder værdifuld hjælp til hurtigt at indkøbe og anvende personlige værnemidler, diagnostik og behandlinger til covid-19, samtidig med at de spiller en afgørende rolle i opbygningen og styrkelsen af sundhedssystemerne og forsyningen af donorer;
24. understreger behovet for at indhente de rutinemæssige vaccinationsprogrammer så hurtigt som muligt og sikre, at leveringen af andre basale sundhedsydelser genoptages; opfordrer til, at der afsættes tilstrækkelige midler til initiativer som Gavi, Vaccine Alliance og CEPI, koalitionen for innovation inden for epidemisk beredskab; er bekymret over det outsourcede, fragmenterede globale vaccineforvaltningssystem, som har ført til konkurrence om vacciner, diagnostik og behandlinger snarere end samarbejde; opfordrer indtrængende EU og medlemsstaterne til at gå foran med krav om lige og prismæssigt overkommelig adgang til vacciner på verdensplan baseret på princippet om global solidaritet; opfordrer Kommissionen til at sikre, at EU's globale reaktion på covid-19-pandemien ikke undergraver EU's finansiering af andre vigtige sundhedsprogrammer, herunder den indledende minimumspakke for seksuel og reproduktiv sundhed og